30.04.2024

**Ανακοίνωση Τύπου**

**Εντάξεις Έργων για το «Σχέδιο Κρατικών Χορηγιών των Υπηρεσιών Κοινωνικής Ευημερίας για τη δημιουργία νέων ή την επέκταση υφιστάμενων δομών κοινωνικής φροντίδας στα πλαίσια του Σχεδίου Ανάκαμψης και Ανθεκτικότητας 2021 – 2026»**

Στα πλαίσια του νέου «Σχεδίου Κρατικών Χορηγιών των Υπηρεσιών Κοινωνικής Ευημερίας για τη δημιουργία νέων ή την επέκταση υφιστάμενων δομών κοινωνικής φροντίδας στα πλαίσια του Σχεδίου Ανάκαμψης και Ανθεκτικότητας 2021 – 2026», υπογράφτηκαν στις **29 Απριλίου & 30 Απριλίου 2024**, οι Συμφωνίες Δημόσιας Χρηματοδότησης (ΣΔΧ) μεταξύ των Υπηρεσιών Κοινωνικής Ευημερίας του Υφυπουργείου Κοινωνικής Πρόνοιας και αριθμού Δικαιούχων που υπέβαλαν Αίτηση κατά τον 1ο κύκλο υποβολής προτάσεων.

Πιο κάτω αναφέρονται οι Φορείς των οποίων εντάχθηκαν τα Έργα τους:

**Στις 29.04.2024, υπογράφηκαν οι ΣΔΧ με τους ακόλουθους Δικαιούχους:**

1. **Συμβούλιο Κοινοτικού Εθελοντισμού (ΣΚΕ) Αραδίππου** με τίτλο Έργου: «Δημιουργία νέας αίθουσας και αναβάθμιση/επέκταση υφιστάμενου Κέντρου Φροντίδας Παιδιών (0-4 χρ.)»
2. **Συμβούλιο Κοινοτικού Εθελοντισμού (ΣΚΕ) Ξυλοτύμβου** με τίτλο Έργου «Επέκταση υφιστάμενου Βρεφοπαιδοκομικού Σταθμού, ενεργειακή αναβάθμιση και γενική ανακαίνιση»
3. **Συμβούλιο Κοινοτικού Εθελοντισμού (ΣΚΕ) Ύψωνα** με τίτλο Έργου «Ανέγερση Κοινοτικού Παιδοκομικού Σταθμού και Κέντρου Προστασίας και Απασχόλησης Παιδιών Γ’ Βιομηχανικής Αγίου Σίλα»
4. **Συμβούλιο Κοινοτικού Εθελοντισμού (ΣΚΕ) Μουτταγιάκας** με τίτλο Έργου «Ανακαίνιση - επέκταση υφιστάμενου Βρεφοπαιδοκομικού σταθμού για παιδιά ηλικίας 0-4χρ.»

**Στις 30.04.2024, υπογράφτηκε η ΣΔΧ με τη:**

1. **Σύμπραξη Δήμου Πέγειας και ΣΚΕ Πέγειας** με τίτλο Έργου «Επέκταση Βρεφοπαιδοκομικού Σταθμού του Πολυδύναμου Κέντρου Πέγειας»

Η δημόσια κρατική χορηγία για όλα τα Έργα, ανέρχεται στην κάλυψη του 100% των δαπανών τους (κατασκευαστικές δαπάνες και δαπάνες εξοπλισμού).

Τα πιο πάνω Έργα εμπίπτουν στην Επένδυση 2 για τη *«Δημιουργία Πολυδύναμων Κέντρων για τα Παιδιά και Κέντρων Φροντίδας Παιδιών» (C5.2I2)* του Σχεδίου Ανάκαμψης και Ανθεκτικότητας και ευθυγραμμίζονται με τους στόχους του Σχεδίου, για τηνενίσχυση της διαθεσιμότητας ποιοτικών υποδομών φροντίδας και κοινωνικής ανάπτυξης παιδιών και κατ’ επέκταση την αύξηση της συμμετοχής στην αγορά εργασίας ατόμων που έχουν τη φροντίδα παιδιών, κυρίως γυναικών, συμβάλλοντας στην ισότητα των φύλων και στις ίσες ευκαιρίες για όλους.

29